
Creu proffil cymunedol ar gyfer eich ysgol PAP1. Gan ddefnyddio llenyddiaeth berthnasol, awgrymwch ffyrdd y gallai'r ysgol ddefnyddio ei lleoliad a'i chymuned i gefnogi dysgu disgyblion.
Trwy’r aseiniad hwn ysgrifennir am yr agweddau ymgysylltu gyda rhieni a gofalwyr, hefyd defnyddio'r ardal leol gyfagos fel ffordd o gefnogi dysgu (Darlith 2024). Yn y byd sy'n newid yn barhaus, mae'n bwysig bod ymgysylltu â rhieni/gofalwyr a'r gymuned yn cael ei gynnal. Ni fu erioed yn fwy beirniadol i ymgysylltu fod yn gryf. Yn ôl yn y 1970au sefydlodd athrawon gofal plant bwysigrwydd cyfathrebu fodd bynnag “it was limited to the rather narrcisitic view of enhancing their own status as proffesionals” (Hughes and Read, 2012, Tud. 8) lle mae angen i rieni/gofalwyr gwrdd â chyfleoedd i ymgysylltu â'u plant gan ddysgu i wneud i'r plant ffynnu yn y sector academaidd, hefyd y pwysigrwydd y mae'r gymuned yn ei gael ar ddysgu plant gan ei fod yn ffactorau. Drwy gydol yr aseiniad bydd defnydd Estyn, Llywodraeth Cymru a ffynonellau perthnasol i gefnogi pwysigrwydd yr agweddau a restrir isod. 
 Un o'r damcaniaethau sy'n cefnogi pwysigrwydd y system ecolegol sy'n effeithio ar blant yw Urie Bronfenbrenner (1979). Mae'n credu bod yna 5 system sy'n siapio dyfodol plentyn, gan fod y plentyn yn cael ei roi yng nghanol y system, mae'n tynnu sylw at y ffaith y bydd popeth mae'r plentyn yn ddod ar ei draws yn ei fywyd yn effeithio ar ei ddyfodol. Gyda'r rhieni/gofalwyr a hefyd y gymuned yn cael eu rhoi yn y Mesosytem os yw'r cysylltiad yn gryf, bydd yn gyffredinol yn cael effaith gyfannol ar ôl y plentyn. Mae Urie Bronfenbrenner hefyd yn dweud bod y "microsystem is interconnected and cannot be seperated" (Bradbury and Swailes, 2022, Tud. 22). 
Lleolir Ysgol A mewn pentref prysur yn Sir Gaerfyrddin. Agorwyd ei drysau am y tro cyntaf nôl yn 1961, ond yn 1980 adeiladwyd estyniad i'r feithrinfa (My Local School, 2024). Ar hyn o bryd mae 316 o blant yn mynychu Ysgol A (Llywodraeth Cymru, 2024), sy'n darparu lle gwych i blant ddysgu a datblygu gan gynnig addysg ddwyieithog. O 2020 newidiwyd cyfrwng dosbarthiadau meithrin a derbyn i Gymraeg yn unig (Ysgol A, 2024).  Gyda'r gweddill yr ysgol yn ddwyieithog, hybir gwerthfawrogiad o ddiwylliannau amrywiol. Mae hefyd yn ffordd wych o helpu plant gyda'u galluoedd gwybyddol, gan fod ymchwil yn datgan bod dysgu dwy iaith yn fuddiol iawn (Ymchwill y senedd). Caniatâ hefyd i rieni a gofalwyr gymryd rhan yng nghymuned yr ysgol os yw un ohonynt yn cael trafferth deall un iaith. Mae poblogrwydd ysgolion dwyieithog yn dechrau cynyddu. Yn ardal Ysgol A ar hyn o bryd mae 94 ysgol gynradd gyda phedair yn unig yn ddwyieithog, gan wneud Ysgol A.
Noda’r ysgol ddatganiad cenhadaeth gref sy'n pwylsieisio pwysigrwydd creu amgylchedd cadarnhaol, lle mae plant yn hapus, yn cael cefnogaeth dda ac yn cefnogi plant i ddatblygu i'w llawn potensial. Yn unol â Chwricwlwm i Gymru (Llywodraeth Cymru, 2022) nodir pwysigrwydd dysgu creadigol ac annibynnol. These skills meet the five purposes requirements for Cwricwlwm I Cymru (Llywodraeth Cymru, 2022). Fodd bynnag, yn adroddiad Estyn (2017), un o'r safbwyntiau beirniadol oedd bod angen i'r ysgol annog cymaint o gyfleoedd â phosibl lle gall dysgwyr weithio'n annibynnol yn enwedig yng Nghyfnod Allweddol 2. Gan fod adroddiad Estyn (2017) ac wedi'i gynnal cyn cyhoeddi'r Cwricwlwm i Cymru, gellid ystyried y feirniadaeth yn annibynadwy gan fod disgwyl i bob ysgol newid i weithio o fewn y gofynion o 2020 ymlaen. Mae'r ysgol yn angerddol iawn am bwysigrwydd gweithgareddau allgyrsiol, sydd hefyd yn cydymffurfio â gofynion Cwricwlwm i Gymru (2020) gan y gall plant fod yn greadigol a datblygu'n gorfforol. 
Yn yr ysgol mae 11 dosbarth, gyda 9 ohonynt yn addysgu drwy gyfrwng y Cymraeg. Ceir dau ddosbarth ar gyfer pob grŵp oedran o dair i saith oed, gyda phum ystafell ddosbarth wedyn i blant rhwng saith ac un ar ddeg oed yn y ffrwd Gymraeg. Dwy ystafell ddosbarth felly sydd yn darparu addysg drwy gyfrwng y Saesneg, gyda phlant pump i wyth oed a naw i un ar ddeg. Wrth ystyried y nifer o ddosbarth a nifer y disgyblion credir bod yr ysgol yn weddol fawr. 
Ymfalchïa’r ysgol mewn monitro manwl o ddisgyblion gan ddarparu ffordd bersonol o ddysgu i'r plant. Mae'r athrawon yn arsylwi ac yn asesu gwaith pawb. Gweithia'r staff yn galed i gynllunio gwersi  a phrofiadau addas i gwrdd ag anghenion y disgyblion. Maent yn sicrhau bod gweithgareddau a dull cofnodi addas sydd yn cyd-fynd â'u gallu a'u hyder o ran gwahanol agweddau o’r cwricwlwm. Maent hefyd yn ystyried yn ofalus am wneud i blant allu symud ymlaen ymhellach drwy gydol y Cyfnod Dysgu Sylfaen a Chyfnod Allweddol 2 sy'n eu paratoi i fod yn unigolion llwyddiannus. Ym mlwyddyn dau i chwech rhaid i bob plentyn gynnal Prawf Statudol Cenedlaethol sy'n canolbwyntio ar y pynciau academaidd fel Mathemateg, Gwyddoniaeth, Darllen ac Ysgrifennu a fydd hefyd yn helpu athrawon i ddeall ble maent arni o ran y camau cynnydd. Mae'r ysgol yn dilyn pedwar diben y cwricwlwm sy'n helpu i ddatblygu plant yn amwys, yn greadigol, yn hyderus ac yn eu paratoi at brofiadau gydol oes. 
Ymgysyllta’r ysgol â rhieni/gofalwyr mewn gwahanol ffyrdd. Mae annog rhieni a gofalwyr i gymryd rhan yn hanfodol ar gyfer dysgu eu plant. Mae'n eu helpu trwy wneud iddynt lwyddo ond hefyd drwy gael rhieni yn fodlon â'r ffordd y mae eu plant yn cael eu haddysgu. mae'n helpu i roi rhwyd ddiogelwch gref i blant. Wrth fynychu profiadau pontio, ffocws y gweithgareddau oedd amlygu pwysigrwydd mewnbwn y teulu i ddysgu plant. Yn yr un modd hyrwydda Ysgol A yr un gwerthoedd. Gan fod Ysgol A yn ddwyieithog, gall gefnogi rhieni gydag ail iaith drwy ddarparu noson hwyl o ddysgu iaith. Gwelwyd hyn ar waith mewn sesiwn bontio. Cynlluniwyd noson a fynychwyd gan rieni/gofalwyr lle datblygwyd hyder  a sgiliau ieithyddol rhieni. Mae hyn yn helpu rhieni/gofalwyr i ddeall gwaith eu plant a’u cefnogi yn academaidd. Er mwyn i iaith flodeuo, mae'n rhaid i blant ifanc gymryd "perchnogaeth dros yr iaith" er mwyn iddynt weld pwrpas beunyddiol i’r iaith a’u defnydd ymhob cyd-destun ac  nid fel cyfrwng dysgu yn yr ysgol yn unig (Morris, 2010, t. 80). Drwy gael oedolion sy'n frwdfrydig ac yn llawn cymhelliant, anogir plant i gymryd rhan a chymryd perchnogaeth o'u iaith. Hefyd, yn ôl Estyn (2017), un o'r awgrymiadau ar gyfer yr ysgol oedd annog mwy o Gymraeg o fewn yr ysgol ac yn bennaf yn y ffrwd Saesneg, felly trwy gynnal noson lle mae rhieni yn cael cyfle i ddysgu Cymraeg, darperir cyfle gwych iddynt gymryd mwy o ran yn y cwricwlwm, gan gefnogi eu plant yn ogystal i siarad mwy o Gymraeg. 
Gweithia Ysgol A yn  gyson i ymgysylltu â rhieni/gofalwyr. Un dull yw gwahodd rhieni i gefnogi gweithgareddau allgyrsiol fel rygbi, pêl-rwyd, rownderi a diwrnodau chwaraeon. Gwahoddir rhieni hefyd i noson rieni, sy'n ffordd wych i gynnwys rieni/gofalwyr. Gall teuluoedd a gofalwyr sy'n cefnogi "gyfoethogi'r cwricwlwm" (Llywodraeth Cymru, 2024). Ffordd arall y mae'r ysgol yn ymdrechu'n galed i ymgysylltu ag ystod ehangach o'r gymuned yw drwy gynnal Clwb Gwyliau Dyddiau Hapus sydd yn agored i blant tair i bedair ar ddeg oed, o unrhyw ysgol, gan ddarparu cyfleoedd i blant archwilio gwahanol leoliadau. Mae'n gyfle euraidd iddynt wneud ffrindiau newydd o wahanol gefndiroedd. Drwy gael ystod ehangach o deuluoedd yn yr ysgol, gall helpu i greu amgylchedd mwy cefnogol. O weithgareddau pontio cafwyd profiad o glwb ar ôl ysgol a chlwb cynnar sydd yn cefnogi teuluoedd gweithiol gydag oriau anghymdeithasol. Medda Ysgol A y drefn hon hefyd. 
Ffordd effeithiol o ymgorffori mwy o ymgysylltiad teuluol fyddai drwy gynnal arolwg rhiant/gofalwr er mwyn canfod dymuniadau rhieni a’u syniadau. Cyfarfodydd wyneb yn wyneb yw'r agwedd bwysicaf, ond weithiau mae rhieni/gofalwyr yn rhy brysur i fynychu, felly byddai holiadur ar lein yn fan cychwyn effeithiol.  Bydd yn rhaid i Ysgol A sicrhau bod yr iaith yn addas ac yn ddealladwy i rieni/gofalwyr. Drwy hyn mae gobaith y byddant yn amlygu eu hanghenion a’u pryderon. 
Noda Estyn (2017) bod gan Ysgol A berthynas gref â rhieni/gofalwyr. Maen nhw'n ymfalchïo mewn sicrhau eu bod bob amser yn cefnogi plant gartref ac yn yr ysgol gan wneud i deuluoedd deimlo yn dawel eu meddwl a hyrwyddo’r ymdeimlad o gymuned. Mae'r ysgol yn cynnwys rhieni'n gyson drwy roi trosolwg o gynnydd eu plant iddynt trwy ddefnyddio ClassDojo. Mae gan Ysgol A lwyfannau cyfryngau cymdeithasol sydd yn postio'r cylchlythyrau pwysig. Gall hwn fod yn ffynhonnell wych i deuluoedd gael mynediad i wybodaeth yn gyflym. Mae Llywodraeth Cymru (2024) yn nodi sut y gall platfformau cyfryngau cymdeithasol a ddefnyddir mewn ysgolion hefyd gael effaith gadarnhaol ar gynnwys y gymuned gyfan drwy bostio fideos o adrodd straeon, cyngor ar gefnogi plant o fewn a thu allan i'r ysgol. Fodd bynnag, gall anfanteision berthyn i ddefnydd o gyfryngau cymdeithasol, gan na fydd gan rai teuluoedd fynediad iddo. Gall hyn fod yn her i’r ysgol oherwydd ddefnyddia ClassDojo a thudalen Facebook yn rheolaidd i hysbysu rhieni am ddigwyddiadau a chynnydd.  Byddai dosbarthu copïau papur o gynnydd y plant yn fodd i ddiwallu’r her,  ac unrhyw wybodaeth bwysig arall. Byddai hyn yn cefnogi teuluoedd a phlant yn fawr gan y byddent yn ymwybodol o newyddion hanfodol. Ond cyfyd  cryn dipyn o bryderon gyda diogelu wrth ddefnyddio cyfryngau cymdeithasol gyda  phroblemau â phreifatrwydd a diogelu data wrth uwch lwytho lluniau plant os gwneir hyn heb ganiatâd rhieni. Hefyd gyda phostio lluniau a gwybodaeth ar-lein gall ddatgelu plant i seiberfwlio a hefyd aflonyddu ar-lein. 
Gyda'r ysgol wedi'i lleoli heb fod ymhell o ystod eang o gyfleusterau, megis parc cymunedol o fewn pellter cerdded, mae'n ffordd wych i blant archwilio'r gymuned ond hefyd i wneud rhai gwersi allan yn y gymuned. Mae Ysgol A yn cefnogi'r gymuned leol wrth i ddisgyblion blwyddyn tri a phedwar fynychu gwersi nofio yn eu canolfan hamdden leol. Mae dysgu nofio yn sgil hanfodol y bydd ei hangen arnynt trwy gydol eu hoes. Mae Ysgol A hefyd yn cefnogi'r gymuned a'r plant drwy gymryd rhan mewn Diwrnod Masnach Deg a gwneud rhoddion o duniau a bwyd i'r banciau bwyd lleol. Ar ôl cyfrannu rhoddion mae aelod o i dîm y banc bwyd yn mynd i'r ysgol i siarad am bwysigrwydd eu rhoddion i blant, a’i effaith ar fywyd eraill. Mae hyn yn ffordd wych i blant deimlo'n rhan o'r gymuned ond gall y plant hefyd fynd yn ôl adref i drafod yr effaith gyda'u rhieni. Mae banciau bwyd a phob cyfarfod cymunedol yn rhan enfawr o fywydau plant. Gallent ddod yn “cross knowledge acquisition”. (Beames, Higgins, Nicol, and Smith, 2023, Tud. 84) 
Wrth weithgareddau pontio'r ysgol gwelwyd "Taith y Cardi bach" ar waith. Ben bore, bydd athrawon yn cerdded o gwmpas y pentref, yn mynd o dŷ i dŷ  yn casglu plant ar gychwyn  diwrnod ysgol. Cynhwysir y gymuned oherwydd byddant hefyd yn siarad â’r trigolion wrth deithio a rhannu hanes eu cymuned gyda’r plant. Ar gyrraedd safle’r ysgol, darperir brecwast iach i’r plant sydd yn cydfynd â pholisi Ysgol A o fyw a bwyta'n iach. Anogir rhieni i gymryd rhan yn y daith gerdded a'r brecwast. Gallai Ysgol A efelychu "Taith y Cardi bach" (Pontio, 2024) fel arf addysgu am eu hardal leol a hyrwyddo datblygiad cymdeithasol a chorfforol hefyd gyda ddysgwyr cerdded i’r ysgol yn addas i'r gymuned a hefyd iechyd plant, mae rhieni'n dweud gyda'u plant yn cerdded i'r ysgol yn wella plant gan fod ganddynt agweddau a arwaith ôl-weithredol. Mae'n helpu'r gymuned gyda llai o draffig ar y ffordd a hefyd ymwelwyr lleol (Living streets 2024). Yn ôl Estyn (2017) noda bod disgyblion Ysgol A yn ymfalchïo wrth gael cyfleoedd i fod allan yn y gymuned. Maen nhw wrth eu bodd yn cymryd rhan yng ngwasanaethau'r eglwys. Awgrymir bod cael  “community partnerships have the capacity to benefit pupils and the communities”  (Beames, Higgins, Nicol, Smith, 2015, Tud. 85). Mae Ysgol A hefyd yn cymryd rhan mewn rhaglenni radio. O fewn ardal leol Ysgol A mae amgueddfa, sydd yn gyfle gwych i ddysgu hanes a rhyfel, neu ddigwyddiadau mawr sydd wedi effeithio ar Gymru mae hyn yn gwella'r cwricwlwm. Profwyd gwersi hwyliog a chyffrous posib yn y gymuned gan darlithwyr mewn ymweliad â thref Caerfyrddin ac archwilio cymuned leol y Brifysgol a dysgu am ffyrdd i hyrwyddo ymgysylltiad. Ym mharc Caerfyrddin, cwblhawyd gweithgareddau megis defnyddio natur i greu lluniau,  mesur faint o gamau sydd rhwng pob mainc ac ar y daith gerdded i lawr i'r parc arsylwyd ar rifau tai a chynnig her i’r sawl oedd yn gallu dod o hyd i'r rhif uchaf gan hyrwyddo sgiliau mathemategol. Gwerthfawrogir bod modd defnyddio y gweithgareddau yma i  gefnogi themâu Ysgol A,  er enghraifft, dysgu am natur a chynefinoedd drwy thema ‘Yr Hydref’ ac ‘Wythnos Cerdded i’r Ysgol’. 
I gloi ymgysylltu â rhieni/gofalwyr a'r gymuned leol mewn addysg yw un o'r ffyrdd pwysicaf o greu rhwydwaith cefnogol ac amgylchedd dysgu cyfoethog i ddysgwyr. Pan fydd rhieni/gofalwyr yn weithgar yn barhaus wrth ymwneud ag addysg eu plant, mae'n gwella'r plant yn gyffredinol gyda'u perfformiad academaidd. Gall rhieni a gofalwyr gynnig cefnogaeth ac adborth i'r ysgol a wella'r ysgol. Mae ymgysylltu â'r ardal leol yn cynnig cyfle i blant gael cyfle gyda senarios go iawn, hefyd drwy fod ar wahân i'r gymuned leol bydd yn helpu plant y tu allan i'r sector ysgol. Drwy gydol yr aseiniad hwn mae wedi dangos pwysigrwydd creu amgylchedd pan gefnogir y ddysgwyr ym mhob agwedd.

